《赠李文舆秋官正郎奉诏归省》
明代·湛若水

天子崇仁孝，陈情诏许归。望云纡昼锦，计日理班衣。

岭月明空橐，江风满去旂。抚弦看远翼，心与尔同飞。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。